Wanted person nga ginpahayag may mataas nga posisyon sa Kilusang Rehiyong-Panay, nadakpan sa Tanza Timawa – Aksyon Radyo Iloilo\nCamp Delgado, Iloilo City–Arestado ang asawa sang ginatudlo nga secretary sang Central Front Committee sang Kilusang Rehiyon-Panay (KR-P) matapos ginserbihan sang warrant of arrest sa kaso nga rebellion sa Tanza-Timawa, City Proper kaina sang aga.\nGinkilala ang nadakpan kay Maria Theresa Cabales, 61-anyos kag pumuluyo sang Brgy. San Juan, Molo.\nSuno kay Police Regional Office 6 Director PCSUPT John Bulalacao, asawa si Cabales alyas Teray/alyas Sandy ni CTL Roberto Cabales nga ginpahayag opisyal sang KR-Panay.\nSuno pa kay Bulalacao, miembro man si Cabales sang Regional Medical Staff sang KR-P. Dugang sini, medical staff sang KR-P si Cabales kag in-charge sang medical trainings kag suport sang nagkalain-lain nga komitiba sang CPP-NPA sa rehiyon.\nGinpanginwala ni Cabales ang akusasyon sa iya kag nagpanindugan nga indi siya miembro sang Communist Party of the Philippines-National Democratic Front-New People’s Army ukon CPP-NDF-NPA.\nGinpahayag sang nadakpan nga ginasulong niya ang kawsa sang mga manunudlo bilang staff sa Alliance of Concerned Teachers ukon ACT.\nNatalana iturn-over si Cabales sa korte sa Mambusao, Capiz nga nag-issue sang warrant of arrest batuk sa iya.\nPhp 40,000 ang gintalana nga pyansa para sa iya temporaryo nga kahilwayan. (AGB)\nRekomendasyon nga i-terminate ang kontrata sang duha ka contractors sang road projects sa syudad, gin-aprubahan ni DPWH 6 Director Wenceslao Leaño